
1. ASJAOLUD JA MENETLUSE KÄIK
31.03.2022. a laekus ehitisregistri keskkonda läbi vaatamiseks Äkkeküla tee 12 kinnistule, katastritunnus 	51103:004:0026, püstitatud suusastaadioni lasketiirule, ehitisregistri kood 220843173, kasutusloa taotlus nr 2211301/04868. Taotlusele on lisatud ehitusprojektid „Ehitusprojekt 1501_PP_akkekula“, töö nr 15012014/PP, projekteerija OÜ Zoroaster ning „Ehitusprojekti muudatus 571NEP_PP_Akke-lasketiir-M1“, töö nr 571-2018, projekteerija OÜ Narva Ehitusprojekt. 

Ehitisregistri andmetel Äkkeküla tee 12 kinnistule püstitatud suusastaadioni lasketiirule on 20.12.2019. a. esitatud kasutusloa taotlus nr 1911371/04418 ning 08.01.2020 on antud osakasutusluba nr 2012371/00475 „Äkkeküla spordikompleksi esimeses etapis püstitatuid osale: lasketiiru kompleksi kaitsevallile ning märklaudade rajatistele laskesuusatamise laskepaigana kasutamiseks“. Osakasutusloa on antud tingimisi, järgmiste märkustega: 
„Äkkeküla laskesuusatamise lasketiiru võib kasutada esialgu laskepaigana ja lubatud on lasta ainult laskesuusatamise püssidega ja kasutada ainult rahvusvahelise standardiga 0.22’’ = 5,6 mm kaliibriga vintpüssi padruneid. Kui 2020. a võetakse vastu lasketiirude ja laskepaikade ohutusnõuete määruse muutmine, siis saab taotleda vastavalt uuele määrusele ka täielikku lahtise lasketiiru kooskõlastust“.

26.02.2021 on vastu võetud siseministri määrus nr 12 „Lasketiiru ja laskepaiga ning laskevõistluse ja treeninglaskmise ohutusnõuded“. Seega, kasutusloa taotluse eesmärk on kontrollida 2019. a püstitatud suusastaadioni lasketiiru vastavust siseministri määruses nr 12 sätestatud nõuetele.

22.03.2022 on ehitisregistri keskkonnas, koduleht www.ehr.ee, genereeritud kasutusloa eelnõu nr 2212371/04885, menetluse nr  296689, mis suunati ehitisregistri kaudu kooskõlastamiseks Politsei- ja Piirivalveametile.
22.03.2022 Politsei-ja Piirivalveamet kooskõlastas kasutusloa väljastamiseks kasutusloa taotluse eelnõu. 
Seega, Äkkeküla tee 12 kinnistule püstitatud suusastaadioni lasketiir, ehitisregistri kood 220843173, vastab nõuetele ning lasketiirule võib anda kasutusluba
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
3.1. Anda kasutusluba Äkkeküla tee 12 kinnistule püstitatud suusastaadioni lasketiirule, ehitisregistri kood 220843173.



1. RAKENDUSSÄTTED
4.1. Korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

